
Palapdon ug pakusgon ang kalihukan sa 
mamumuo ug mga pakigbisog sa unyon 


aliwala sa mitiurok nga panginabuhi sa masang kabus, labaw nga giki- 

nahanglang molihok ang masang mamumuo aron pangunahan ang mga 

pakigbisog sa katawhan aron iasdang ang interes, kaayuhan ug mga 
pangayo sa katawhan. Kinahanglang ipunting sa Partido Komunista ng Pilipi- 
nas ang iyang pagtagad ug kusog aron langkaton ang mga babag sa pag- 
martsa pasulong sa masang mamumuo aron hiniusang batukan ang nagkagra- 
beng pagpahimulos ug pagpangdaugdaug, ug pasistang pagpanumpo. 


Kinahanglang dumdumon ang 
kasaysayan sa kalihukan sa mamu- 
muo, gikan sa pagtumaw ug pasiu- 
nang pag-abante sa unang bahin sa 
ika-20 siglo, hangtud pag-uswag ug 
dugang pagkaylap sa misunod nga 
mga dekada, aron kutluan og inspi- 
rasyon ug mga pagtulun-an aron 
gamitong giya sa pag-asdang sa ka- 
samtangang panahon. 

Bisan niadtong wala pay dagkung 
empresa, gipakita sa kanhing linghod 
pang hut-ong mamumuo sa Pilipinas-- 
mga trabahador sa imprenta, asuka- 
rera, pabrika sa sigarilyo, mga 
sastre, sapatero, karpintero, barbero 
ug uban pa--ang determinasyong 
maghiusa ug depensahan ang interes 


sa mga naghago ug sa tibuok kataw- 
han. Midaloy sa ilang gatusan ka mga 
kapunungan, kahugpungan ug unyon 
ang ilang katilingbanon ug pulitikan- 
hong gahum nga nahimugso sa lapad 
nga mga welga, pangkinatibuk-ang 
pag-alsa ug pagdagsa sa kadalanan 
sa gatusan ka libong katawhan. 

Sa paglapad sa patigayong ko- 
lonyal ug neokolonyal, ug operasyon 
sa mga minahan ug mga plantasyon, 
pagmanupaktura, pag-asembol ug 
pag-impake nga gipanag-iyahan sa 
dagkung burgesyang kumprador ug 
asendero, midaku ang ihap sa mga 
mamumuo sa Pilipinas, ug kadungan 
niini, ang ilang mga unyon ug kolekti- 
bong kusog. Miulbo ang mga ekono- 


mikanhon ug pulitikanhong pakigbi- 
sog sa militanteng kalihukan sa ma- 
mumuo niadtong dekada 1930, sa 
katapusan sa dekada 1960 ug pagsu- 
god sa dekada 1970, ug sa unang ka- 
tunga ug katapusang bahin sa deka- 
da 1980, bisan atubangan sa pasis- 
tang pagpamig-ot ug pagpanumpo. 
Gikan dekada 1990, migamay 
ang porsyento sa mga mamumuong 
adunay unyon ug gidaghanon sa 
welgang nalunsad. Migrabe ang 
mga neoliberal nga atake sa kalihu- 
kan sa mamumuo nga nabantog sa 
lapad nga masaker sa regular nga 
trabaho, "no union, no strike policy" 
sa mga engklabo ug export proces- 
sing zone (gikan pa dekada 1970), 
ug sa todo ug sistematikong "pleksi- 
bilisasyon" 3.“ (kontraktwalisasyon, 
"two-tier wage system," "compres- 
sed work week" ug uban pang susa- 
ma niini) ilabina sa dekada 1990. 
Luyo sa paborableng sitwasyon 
alang sa malukpanong pagpukaw ug 
pagpalihok, sa kinatibuk-an, wala 


nakabwelo, mihinay ug miatras pa 
hinuon ang kalihukang unyon ug mga 
pakigbisog sa mamumuo sa miaging 
tulo ka dekada. Gibungkag ug gipa- 
huyang kini sa mga wala sa lugar nga 
gasgas nga welga ug panagsangka 
(nga gitukmod sa insureksyunismo sa 
kasyudaran) ug ang pikas dagway 
niini nga ligalismo, repormismo, eko- 
nomismo, kolaborasyunismo, lakip 
bisan korapsyon sa kalihukang un- 
yon. Misapaw dinhi ang pasistang 
pagpanumpo sa mga unyon ug welga. 

Gipuna ug gitul-id ang maong 
mga kasaypanan sa panahon sa Ika- 
duhang Bantugang Kalihukang Pag- 
tul-id. Aron padayon nga makaaban- 
te, kinahanglang hingpit nga putlon 
ang mga ikog niini ug pahugton ang 
paggunit sa mga batakang prinsipyo. 

Nakabase ang kusog sa mga ma- 
mumuo sa gidak-on ug gidaghanon 
sa mga unyon. Unyon ang armas sa 
mga mamumuo aron mapanalipdan 
ang ilang kaayuhan atubangan sa 
kapitalista. Ang tanang katungod 
nga natagamtam sa mga mamumuo-- 
mas taas nga suhulan, kaluwasan ug 
kaseguruhan sa trabaho--nakab-ot 
dili tungod sa kaugalingong kabu- 
but-on o kamaluluy-on sa mga kapi- 
talista, kundili sa lisud, ug sagad ki- 
nabuhi-ug-kamatayon nga mga pa- 
kigbisog sa unyon. Sa matag higayon 
nga mohuyang o mabungkag ang un- 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 


atong mantalaan. 


Ang Ang Bayan ginamantala duha ka hugna matag bulan 
sa Komite Sentral sa Partido Komunista ng Pilipinas 


bw) ang.bayan@cpp.ph 


yon, ang mga katungod ug benepi- 
syong napadaug sa mga mamumuo 
pagabawion ug ihikaw sa mga kapi- 
talistang hakog-sa-ganansya. 

Kinahanglang padaghanon ug 
pakusgon ang mga unyon. Kina- 
hanglan kining tukuron sa pinaka- 
daghang ihap sa pabrika, ilabina sa 
dagkung empresang adunay taas 
nga konsentrasyon sa mga mamu- 
muo, lakip ang mga anaa sa engkla- 
bo sa pamuo kung asa labing grabe 
ang pagpanumpo ug pagpahimulos. 
Kinahanglang abton ang mga ma- 
mumuo sa lain-laing sentrong syu- 
dad sa tibuok nasud. Kinahanglang 
patigbabawan ang tanang babag sa 
pag-unyon, lakip ang gipahamtang 
nga ligal nga sukdanan nga naglimi- 
ta sa ihap sa myembro sa unyon sa 
mga regular nga mamumuo. Hiusa- 
hon ug palihukon ang tanang ma- 
mumuo sa mga unyon, asosasyon sa 
mga kontraktwal ug uban pang por- 
ma sa kahugpungan. 

Sa pagtiurok sa ekonomiya ug 
panginabuhi, tukma sa panahon ug 
kinahanglang iduso ang usa ka ma- 
lukpanong kalihukan sa pag-organisa 
ug pakigbisog sa mamumuo aron 
ipanghingusog ang pagpataas sa su- 
hulan ug pagpahapsay sa mga kundi- 
syon sa pamuo. Ilunsad ang maluk- 
panong kampanya sa propaganda ug 
edukasyon. Maisugon, mapangaha- 

son ug mamugnaong tukuron, palag- 
sikon ug pakusgon ang mga unyon ug 
lain-laing porma sa kahugpungang 
mamumuo. Kab-oton ang makapila 
ka pilo nga pagkusog sa kalihukang 
unyon sa usa ka takdang panahon. 

Yawe ang papel sa kalihukan sa 
mamumuo sa pagpaasdang sa ma- 
lukpanong kalihukang masa sa ka- 
syudaran. Ang malukpanong pro- 
testa sa mga mamumuo usa ka 
lig-on nga angklahan alang sa ma- 
lukpanong pagtukod og mga kahug- 
pungan, gremyo ug uban pang tipo 
sa asosasyon sa lain-laing demok- 
ratikong hut-ong ug sektor, aron 
panalipdan ang tagsatagsa nilang 
interes ug kaayuhan. 

Gikan sa ilang mga pabrika, ki- 
nahanglang palihukon ang mga ma- 
mumuo sa kadalanan aron ipakita 
ang ilang kusog sa pakigbisog alang 
sa interes sa tibuok hut-ong ug ka- 
tawhan. Sa ingon, ang mga unyon 
nag-alagad dili na lang sa interes 
sa mga mamumuo sa usa ka pabri- 
ka, kundili nagsilbing organisasyon 
alang sa ilang pagsalmot sa mga 
katilingbanong pakigbisog. Labaw 
sa tanan, kinahanglang matngon 
nga isumpay sa kalihukan sa ma- 
mumuo ang kaugalingon niini sa 
mga pakigbisog sa masang mag-uu- 
ma sa kabanikanhan batok sa pyu- 
dal ug semipyudal nga pagpahimu- 
los ug pasistang pagpangdaugdaug. 

Kinahanglang kusganong moli- 
hok ang mga kadre ug myembro sa 
Partido aron magsilbing tago nga lig- 
ong dugukan sa kalihukan sa mamu- 
muo. Kinahanglan silang magsilbing 
sumbanan sa disiplina, kadasig, ka- 
walay-kapuul, kaisog, determinasyon 
ug rebolusyonaryong optimismo. Ki- 
nahanglang anaa sila sa unahan sa 
masang mamumuo sa pagmartsa sa 
kadalanan, ug sa pagbaktas sa dalan 
padulong sa kabanikanhan aron 
magsilbing mga manggugubat ug ku- 
mander sa hukbong bayan. 

Kinahanglang ipataas ang puli- 
tikanhon ug makihut-ong nga kahi- 
matngon sa mga mamumuo ug itudlo 
ang ilang papel sa pagpangulo sa re- 
bolusyonaryong pakigbisog alang sa 
nasudnong kagawasan ug demokra- 
sya, ug sosyalistang kaugmaon. W 

Pagbalik-lantaw sa kalihukang welga niadtong 


dekada otsenta 


Poan nasumpo ang kalihukang welga ug mga 
lihok-protesta sa mga mamumuo ug mga tigsuporta 
niini dihang gipahamtang ni Ferdinand Marcos Sr ang bala- 
od militar sa tibuok nasud niadtong 1972. Apan sa dihang 
migrabe ang krisis sa ekonomiya, wala niini napugngan ang 
pag-ulbo sa mga welga nga nagsugod sa La Tondeña niad- 
tong 1975. Nagpadayon kini kadungan ang mga anti-pasis- 
tang pakigbisog nga nagpalagpot sa pasistang diktadur- 
yang US-Marcos niadtong Pebrero 1986, ug bisan sa mga 
unang tuig ilalum sa rehimen ni Corazon Aquino. 


Kini nga mga katuigan nagkinai- 
ya sa kaylap nga mga welga ug pa- 
kigbisog sa pabrika, panaghiusa sa 
progresibo ug militanteng mga un- 
yon sa unahan sa kalihukan sa pa- 
muo, malukpanong pagkapukaw sa 
mga mamumuo sa mga pang-unyon 
ug nasudnong hisgutanan, ug ang 
aktibong partisipasyon sa liboan ka 
nahigmatang mamumuo sa mga pu- 
litikanhong aksyon nga maisugong 
nanguna sa tibuok demokratiko ug 
patriyotikong kalihukan. 

Walay nakapugong sa pagbwelo 
sa kalihukan sa mamumuo. Niadtong 
1981, dihang nanghulga ang diktador 
nga ipatuman ang Batas Pambansa 
170 aron mahunong ang mga pag-al- 
sa sa mga mamumuo, gitubag gilayon 
kini sa mga welga niadtong Oktubre 
15, 1981 sa mga mamumuo sa 
panapton sa Solid Mills ug Internatio- 
nal Pants Corporation sa Parañaque 
ug Litton Mills sa Pasig, Metro Manila. 

Ayha niini, nagwelga niadtong 
Enero 5 ug 7, 1981 ang 6,500 ka mi- 
nero sa Benguet Mining Corporation 
sa Cordillera. Giparalisa nila ang mga 
operasyon sa mga minahan sa Anta- 
sok, Acupan, Balatoc, Kelly ug Atok- 
Big Wedge nga milungtad og siyam ka 
bulan. Pangayo nila ang P1 dugang sa 
ilang inadlawan sa unang tuig sa 
ilang collective bargaining agreement 
(CBA). Niadtong Marso 31, 1981 gi- 
lunsad ang serye sa 50 ka welga aron 
ipatuman ang dugang suhulan ug ala- 
wans subay sa dikreto ni Marcos. Usa 
sa mga nagwelga mao ang 10,000 ka 
mamuuo sa Novelty Corporation. 

Sa Central Luzon, naparalisa ang 


operasyon sa 
Pepsi-Cola 
Bottling Com- 
pany niadtong 
Abril 4 dihang 
magwelga ang 
1,100 ka mamu- 
muo sa 13 ka 
bodega niini sa 
Pampanga, Bu- 
lacan, Bataan, 
Zambales ug 
Nueva Ecija. Duso sa mga welgista: 
ihatag ang pamaskong bonus nga 
wala nila nadawat gikan pa 1975. 
Gisaway usab sa 7,000 ka mamumuo 
sa Bataan Export Processing Zone 
(BEPZ) ang palisiyang walay welga 
sa “paraiso” sa mga langyawng kum- 
panya. Naglunsad og pangkinatibuk- 
ang welga niadtong Hulyo 31, 1981 
ang mga mamumuo sa Ford Ensite 
Ltd, Mariveles Apparel Corp., Integ- 
rated Electronics Inc., Monasteria 
Knitting Inc., ug Mattel Phils Inc. 

Sa Negros Occidental, nagwelga 
niadtong katapusan sa Enero 1982 
ang kapin 1,000 ka mamumuo nga 
myembro sa National Federation of 
Sugar Workers sa Central Azucare- 
ra de La Carlota dihang mibalibad 
ang kumpanya nga ihatag kanila ang 
13th month pay para sa miaging pi- 
pila ka tuig. 

Dungan-dungan nga nagwelga 
niadtong Abril 16, 1984 ang mga 
mamumuo sa 120 ka pabrika sa 
Metro Manila aron batukan ang mga 
pasistang atake ug pagpanumpo sa 
mga welgista sa mga piketlayn. Sa 
parehong adlaw, liboan ka mamu- 

ATAN SA 


1 


muo ang nagmartsa sa lubong sa 
duha ka welgista sa Foamtex In- 
dustries nga gipatay niadtong Abril 
7, 1984 samtang anaa sa piketlayn. 
Milapad ang welga sa Far Eastern 
University, Philex, Quezon Develop- 
ment Bank (sa Quezon ug walo ka 
sangay niini sa Laguna, Batangas 
ug Naga City), Milky Way Ma- 
nufacturing ug “(Chemical Ma- 
nufacturing. Samtang nag-absent 
sa ilang mga trabaho ang 5,000 ka 
mamumuo sa Meralco ug nagmartsa 
palibot sa ilang upisina sa Pasig. 

Sa ikatulong higayon, miulbo 
ang malukpanong welga sa BEPZ 
niadtong Mayo 28, 1984. Gitambu- 
ngan kini sa 15,000 ka mamumuo 
gikan sa 18 ka unyon. Nahitabo ang 
unang mga welga niadtong Hunyo 
1982 ug Oktubre 1983. 

Liboan ka mamumuo ang nag- 
welga sa 144 ka kumpanya sa Met- 
ro Manila niadtong Marso 10, 1984. 
Lakip dinhi ang Rubberworld-Adi- 
das (6,900), Yupangco Cotton Mills 
(3,000), Dai-ichi (4,000) ug South 
Harbor (3,000). 

Sundi sa panid 4 

Upat ka opensiba, gilunsad sa BHB 


GIAMBUS SA Bagong Hukbong Bayan (BHB) ang mga elemento sa CAFGU sa Barangay 
Manlut-od, Placer, Masbate niadtong Nobyembre 7. Duha ka elemento ang napatay ug 
nakumpiska kanila ang duha ka mubong armas, mga magasin, mga bala ug uban pang 
gamit militar. 

Ang maong ambus dugang sa kapin 20 ka aksyong gerilyang gilunsad sa prubin- 
sya sa mga yunit sa BHB niining tuiga. Matud sa yunit, halos platun ang gidaghanon 
sa mga kaswalti sa han-ay sa reaksyunaryong armadong pwersa sa mga aksyon. 

Samtang, magkadungan nga aksyong militar ang gilunsad sa BHB-Central Neg- 
ros batok sa mga berdugong tropa sa 62nd IB niadtong Nobyembre 12. 

Nahitabo ang unang opensiba bandang alas-5:32 sa hapon batok sa detatsment 
sa militar sa Barangay Budlasan, Canlaon City. Pagkagabii, gipabuthan sa Pulang 
hukbo ang nagtapok nga mga sundalo sa 62nd IB sa gym sa Barangay Trinidad Na- 
tional High School, Guihulngan City. Usa ang napatay ug duha ang nasamdan sa mga 
pasista sa mga armadong aksyon. 

“Ang pagpondo ug pagkampo sa militar sa mga eskwelahan ug uban pang pang- 
publikong lugar tin-aw nga paglapas sa mga lagda sa balaod sa gubat ug Compre- 
hensive Agreement on Respect for Human Rights and International Humanitarian 


Law,” matud sa BHB-Central Negros. 


Sa Abra, gipabuthan sa yunit sa BHB ang usa ka kolum sa 54th IB ug 102nd IB- 
de niadtong Nobyembre 4 sa Barangay Mogao, Licuan-Baay. Tulo ka pasistang sun- 
dalo ang napatay. Lakip sila sa tropang naglunsad og nakapokus nga operasyong mi- 


litar sa prubinsya sa milabayng mga bulan. 


Gikan sa panid 3 


Pagka-1986, labaw nga milambo 
ang kalihukang welga kung asa tibuok 
tuig kining lagsik nga nasusteni. Misaka 
ang ihap sa mga welga niadtong 1985 
og 30% o 366 gikan 282 niadtong 1984. 
Dugang usab nga midaghan og 67% ka 
mamumuo ang misalmot sa mga welga, 
gikan 65,000 ngadto sa 109,000. 

Niadtong Nobyembre 13, 1986 gida- 
git ug gipatay si Ka Rolando Olalia, tsir- 
man sa Kilusang Mayo Uno (KMU) ug sa 
Partido ng Bayan, kauban ang unyonis- 
tang si Leonor Alay-ay. Mikabat sa tunga 
sa milyon ang nagmartsa nga mamumuo 
dihang gilubong silang Ka Lando niad- 
tong Nobyembre 20, 1986. Isip pagba- 
ngutan, giparalisa sa 15,000 ka mamu- 
muo ang 28 sa 31 ka kumpanya sa BEPZ. 

Mikabat sa 200,000 ka mamumuo 
ang naglunsad og mga militanteng rali ug 
demonstrasyon sa Metro Manila ug uban 
pang sentrong syudad sa nasud aron 
saulugon ang makasaysayanong adlaw 
sa pamuo niadtong Mayo 1, 1989. Nag- 
tapok sa Luneta Grandstand sa Maynila 
ang 130,000 ka mamumuo ilalum sa 
KMU. Kini usa sa pinakadakung protesta 
para sa makasaysayanong adlaw sa mga 
anakpawis nga nahimong timaan sa pag- 

sugod sa pangkinatibuk-ang welga niad- 
tong Mayo 26 hangtud 31, 1989. Gisal- 
mutan kini sa 500 ka unyon sa Metro 
Manila, 57 ka kumpanya sa Central 
Luzon, partikular sa Bulacan ug Bataan, 
Southern Tagalog (11), Mindanao (69), 
Visayas (22) ug Northern Luzon (3). 
Giparalisa sa tibuok nasud ang 700 
ka kumpanya sa pagmanupaktura, trans- 
portasyon ug serbisyo, ug nawala ang 5 
milyon ka adlaw-pamuo sa mga kapita- 
lista. Milihok sila sa mga piketlayn atu- 
bangan sa mga pabrika, nagmartsa sa 
mga kalsada ug nagdemonstrasyon sa 
mga plasa ug atubangan sa Kongreso. 
Pangayo nila ang dugang nga P30 
across-the-board sa inadlawan nga mini- 
mum nga suhulan sa tanang mamumuo. 
Niadtong Mayo 30, 1989, nagsumi- 
te ang Kongreso og usa ka sugyot bala- 
odnon nga naghatag og P25-P20-P15 
umento sa minimum nga inadlawang 
suhulan. Tungod niini, napugos ang 
gubyerno nga aprubahan ang sugyot 
balaodnon luyo sa grabeng pagbabag sa 
mga langyaw ug lokal nga kapitalista ug 
sa papet nga rehimeng Aquino I. 
Nakab-ot sa mga naghagong hut- 
ong ang ilang mga kalampusan tungod 
sa kakusog sa kalihukang welga! [as] 

Global Climate Strike. 
Gilunsad niadtong Nob- 
yembre 12 ang mga protes- 
ta sa lain-laing bahin sa ka- 
libutan atol sa COP27 (27th 
Conference of the Parties). 
Sa Pilipinas, nagtapok ang 
mga demokratikong grupo 
sa Bantayog ng mga Bayani 
ilalum sa panawagang Cli- 
mate Justice Now ug End 
Climate Imperialism. 


Suhulan Patas-an, Presyo 
Paubsan. Petisyon ug serye 
sa mga protesta ang gilun- 
sad sa mga unyon ug grupo 
sa mamumuo aron itukmod 
ang estado nga patas-an ang 
suhulan ug paubsan ang 
presyo sa mga palaliton. 
Gisugdan ang petition sig- 
ning sa Cubao, Quezon 
City niadtong Nobyembre 
11. Niadtong Nobyembre 
16, miadtu sila sa Kongreso 
aron ipanawagan ang pag- 
balaod sa Anti-Union In- 
terference Bill. 


Dugang-badyet sa mga os- 
pital. Nagpiket atubangan 
sa Senado ang mga 
myembro sa Alliance of 
Health Workers niadtong 
Nobyembre 17 aron iduso 
ang dugang-badyet alang sa 
mga pangpublikong ospital, 
taas nga suhulan ug dugang 
nga mga mamumuong regu- 
lar. 


Unity walk batok sa 
ROTC. Naglunsad og usa 
ka “unity walk” ang gatu- 
san ka estudyante gikan sa 
lain-laing unibersidad sa 
Metro Manila niadtong 
Nobyembre 18, Interna- 
syunal nga Adlaw sa Mga 
Estudyante. Gibatukan nila 
ang pagbalik sa Mandatory 
ROTC sa mga eskwelahan 
nga ginaduso ni Bise Presi- 
dente Sara Duterte. 

14-anyos nga bata, giaresto sa militar 


G iaresto ug giinteroga sa 94th IB niadtong Nobyembre 14 ang 14-anyos nga 
batang babate nga si Jelca Ariola sa Sityo Suba-Suay, Barangay Mahalang 
sa Himamaylan City, Negros Occidental sa pasangil nga anak siya sa Pulang 
manggugubat. Pauli gikan sa eskwelahan si Ariola dihang giduulan sa militar ug 
gidala sa detatsment. Gibuhian siya human ang pipila ka oras nga pagpamig-ot 
ug pagpanghadlok. Sa parehong syudad, gikulata ug giinteroga sa 94th IB si 
Tata Balasabas sa Sityo Pisok, Barangay Buenavista niadtong Nobyembre 11. 


Iligal nga giaresto ang mag-uu- 
ma nga si Charlie Lelis niadtong 
Nobyembre 1 sa Barangay Sangat, 
Gubat, Sorsogon sa gama-gamang 
kasong pagpatay ug sulayng pagpa- 
tay. Gilambigit si Lelis sa usa ka 
engkwentro sa Bagong Hukbong Ba- 
yan ug mga sundalo. 

Gipabuthan og M203 ug giistra- 
ping sa 203rd IBde ang mga palibot 
sa Barangay Rizal, Aguas, ug Pitogo 
sa Rizal, Occidental Mindoro, ala-1 
sa kaadlawon niadtong Nobyembre 
6. Sa misunod nga adlaw, walay puas 
nga gipaulanan og bala ang kasikbit 


banabanang 100 ka pamilya ang mi- 
bakwit alang sa ilang kaluwasan. 


Operasyong militar sa Negros 
Gikan Nobyembre 2, nag-opera- 
syon na ang 300-400 ka tropa sa 62nd 
IB sa utlanan sa mga lungsod sa Bi- 
nalbagan ug Isabela sa Negros Occi- 
dental ug La Libertad sa Negros Ori- 
ental. Dili moubos sa 10 ka barangay 
ug 20 ka sityo ang apektado sa maong 
operasyon. Sa pipila ka lugar, nagpa- 
hamtang og curfew ang mga sundalo. 
Nagakampo usab sila sa mga sentro 
sa barangay, balay sa mga lumulupyo 


Nagagamit sila og mga drone nga 
nagbunga og kahadlok sa mga lumu- 
lupyo tungod sa hagonghong niini. 

Niadtong Nobyembre 5, iligal 
nga giaresto si Tonie Elod human 
giutingkay sa 62nd IB ang iyang 
balay sa Sityo Mabato, Barangay 
Talaon, La Libertad. Gidakop usab 
nila si Joel Carpio, kumprador sa 
baboy nga taga-Barangay Cansu- 
mandi. Giputos 0g selopin ang iyang 
ulo samtang gikastigo. 

Pito ka mag-uuma ang giintero- 
ga ug gihadlok sa mga sundalo, ug 
dili moubos sa lima ka kabalayan 
ang gisulod ug usa ka balay ang gi- 
ransak didto sa barangay Macasilao 
ug Winaswasan sa Calatrava ug ba- 
rangay Bug-ang ug Magticol, Tobo- 
so niadtong Oktubre 19. Ang maong 
mga kalapasan bunga sa bag-ong 
bwelo sa mga nakapokus nga opera- 
syong millitar sa mga lungsod sa 


nga barangay sa Manoot, Rizal. Gi- 


ug uban pang sibilyang istruktura. 


Northern Negros mula Oktubre. g 


Adlaw sa Paghandum sa mga martir sa rebolusyon, 
gilunsad 


KADUNGAN SA PAG-UGBOK sa mga kandila, dunga-dungan nga gi- 
dumdum ug gipasidunggan sa mga Pulang manggugubat sa mga yunit 
sa Bagong Hukbong Bayan (BHB) sa Mindanao ang mga bayani ug mar- 
tir sa demokratikong rebolusyon sa katawhan. Kalabot kini sa gilunsad 
nga adlaw sa paghandum sa mga martir niadtong Nobyemre 7 sa pag- 
panguna sa National Democratic Front (NDF)-Mindanao. Giatol kini sa 
adlaw sa pagdaug sa Sosyalistang Rebolusyon sa Russia niadtong 1917. 

Gihalad ang pagdumdum kan Jorge Madlos (Ka Oris), nasudnong 
tigpamaba sa BHB, Antonio Cabanatan (Ka Manlimbasog), myembro 
sa Komisyon sa Mindanao sa Partido, Menandro Villanueva (Ka Bok), 
nasudnong kumander sa BHB, ug daghang maayong kadre sa Partido 
ug kumander ug manggugubat sa BHB nga nagbuhis sa ilang kinabuhi 
para sa rebolusyon. 

Sa Surigao del Sur, nagtapok ang masa sa lokalidad ug mga Pulang 
manggugubat para ilunsad ang ilang simpleng aktibidad. Naghatag og 
mga mensahe ang mga manggugubat ug bisan ang mga masa nga misal- 
mot sa panagtapok. Wala usay gipalabay ang higayon aron magtanyag og 
mga pangkulturang pasundayag ang mga misalmot alang sa programa. 

"Angay lang nga suportahan ug mosalmot sa pakigbisog hangtud 
sa kadaugan," matud sa usa ka lumulupyo nga mitambong. Saysay pa 
sa usa, "tinuod gyud diay nga ang BHB ong tigpanalipud ug sundalo 
sa masang dinaugdaug. " 

Naglunsad usab og susamang panagtapok ang yunit sa BHB sa 
Agusan del Norte ug uban pang bahin sa Mindanao. Napuno og emo- 
syon ang mga panagtapok apan sa kinaulahian subling gipalig-on ma- 
tag usa ang determinasyon nga moabante. 

3 ka bats sa pagtuon sa AKP, 
gilunsad sa Negros 


SA UNANG UNUM ka bulan sa tuig 2022, na- 
kalunsad ang Partido Komunista ng Pilipinas 
sa isla sa Negros 0g tulo ka pagtuon sa Aban- 
teng Kurso sa Partido (AKP). Nalunsad kini sa 
mga natarang gerilya atubangan sa subsub 
ug padayon nga mga operasyong militar sa 
pasistang 3rd ID. 

Bahandianon ang nahimong diskusyon ug 
panag-ambitay og mga ideya ug kasinatian 
tungod kay naggikan sa lain-laing hut-ong 
ang mga tumutuon. Signipikante ang pagpa- 
tapos sa dili moubos sa 40 ka indibidwal sa 
mga pagtuon human ang unang serye niini 
niadtong unang bahin sa 2019. 

Ang AKP kabahin sa tulo ka ang-ang nga 
kurso sa Partido. Kumprehensibong ginatun- 
an dinhi ang mga sinulat sa mga bantugang 
komunistang lider nga silang Marx, Engels, 
Lenin, Stalin ug Mao. 

“Mas nakita nako kung paunsa idapat ang 
atong teorya sa mga praktikal nga problema 
sa rebolusyon,” matud sa usa ka magtutuon. 

"Mas napalig-on ang akong makihut-ong 
nga baruganan. Ang paggradweyt nato usa 
ka dakung tamparus sa kaaway!" dugang sa 
usa pa. 


Koresponsal 


Misaka daw ang implasyon 
tungod sa pagsaka sa demand? 


Woo kurat sa masang kabus ang pagsaka sa tantos sa implasyon 
ngadto sa 7.796 niadtong Oktubre. Nabati nila pag-ayo ang paggamay 


sa bili sa ilang suhulan ug kita, ug ang pagkutoy sa tiyan sa ilang mga pamil- 


ya. 


Ang katingad-an mao ang pag- 
panghinambog sa mga upisyal sa 
estado nga milambo ang ekonomiya 
tungod sa pagbwelo sa paggasto sa 
mga pamilya samtang “mibalik na” 
ang mga tawo sa “kinabuhi ayha 
ang pandemya.” Nagresulta kuno 
kini sa "pagsaka sa demand" nga gi- 
natudlo nilang usa sa mga hinung- 
dan kung nganong padayon nga na- 
gasaka ang presyo sa mga palaliton. 

“Buwaon! Hirap na hirap na 
mga tawo didi, nanun insasabi nila 
na lumalaki ang demand?” (Baka- 
kon! grabe nang naglisud ang mga 
tawo diri, unsa nang ginaingon ni- 
lang misaka ang demand?) Kini ang 
reaksyon ni Mang Tani, 37-anyos 
nga mamumuong-panguma sa usa 
ka kalubihan sa Sorsogon, dihang 
gipangutana siya kalabot niini. 

Nakarekord ang mayorya sa re- 
hiyon sa Bicol og 7.2% nga tantos sa 
implasyon niadtong Oktubre, mas 
taas og 0.696 kumpara niadtong Set- 
yembre. Sama sa ubang bahin sa na- 
sud, pinakapaspas nga mitaas ang 
mga presyo sa pagkaon sa rehiyon. 

Dugang pabug-at kini kang 
Mang Tani. Nakitanum siya og bu- 
langhoy sa yuta sa iyang saup nga 
ginikanan aron makadugang sa kita. 
Bisan kung aduna siyay pang-ikatu- 
lo nga trabaho, dili pa gihapon pai- 
go ang iyang kita. Sa tibuok rehiyon, 
nalansang ang suhulan sa tanang 
sektor sa P345/adlaw. Layo kaayo 
kini sa P1,119/adlaw nga makabu- 
hing suhulan alang sa 5-katawong 
pamilya. 

Ingon niini usab ang kahimtang 
ni Mai Sinay, usa ka lola nga adunay 
5-ka-ektaryang lubihan nga ginaug- 
mad sa iyang pamilya. 

“Kulang kaayo ang kita ilabina 
ang ubos nga palit sa kopra karon,” 

saysay niya. Aduna siya ginaatiman 
nga lima ka apo, edad lima hangtud 
16-anyos. 

“Gawas sa pagkaon, labing bug- 
at ang singil sa kuryente,” matud 
niya. “Dugang pa ang mga project 
sa mga bata.” Walay panggasto si- 
lang Mai Sinay gawas sa pinakaba- 
takang mga panginahanglan. 

Sama ni Mang Tani, walay labot 
ang iyang pamilya sa mga "nagpa- 
taas sa demand." 

“Mas mikunhod pa gani kay wa- 
lay pangpalit,” matud niya. “Mas 
migamay usab ang gakapalit.” 


Sayop nga pagtuki, 
sayop nga solusyon 

Gimakmak sa Ibon Foundation 
ang tubag sa estado na pagsaka sa 
tantos sa interes aron rindahan ang 
dugang pang pagsaka sa implasyon. 
Unum ka beses na nga gipatas-an sa 
Bangko Sentral ng Pilipinas ang tan- 
tos sa interes gikan Hulyo. 

Matud sa grupo, ang pagpataas 
sa interest rates mamahimong la- 
baw pang magpahinay sa ekonomi- 
ya, magbunga og disempleyo ug 
magpahagba sa kita sa mga pamil- 
ya. “Mihinay na ang ekonomiya, ang 
namugnang mga trabaho low-paying 
(ubos ang suhulan) ug dili pormal, 
ug kanhi nang wala miusbaw ang ki- 
ta sa mga pamilya.” 

Dili haum nga pamaagi ang pag- 
saka sa interest rate aron sulbaron 
ang implasyon, matud niini. Kini tu- 
ngod kay wala naggikan ang pagsa- 
ka sa presyo sa pagtaas sa demand. 
(Sa mga kapitalistang nasud, gaka- 
hitabo ang pagtaas sa implasyon 
kung mitaas ang empleyo ug daghag 
kwarta nga panggasto ang mga kon- 
syumer nga mamumuo.) Matud sa 
Ibon, ang nasinati nga implasyon sa 

nasud bunga sa ginatawag nga 
“cost-push” nga mga hinungdan. 
Kini dugang sa gasto sa produk- 
syon, nga mao usab ang nagpataas 
sa presyo sa mga produkto. 

Ang tinuod, mas mihinay pa 
gani ang paggasto sa mga pamilya, 
nga makita sa datos sa estado sa 
paggamay sa kantidad sa house- 
hold spending sa milabayng tulo ka 
kwarto. (Ang household spending 
ang suma sa ginagasto sa mga pa- 
milya alang sa batakang mga pa- 
nginahanglan sama sa pagkaon, 
sanina, abang, gasto sa enerhiya, 
transportasyon, durable goods sa- 
ma sa sakyanan, gastos medikal, 
paglulinghayaw ug uban pang ser- 
bisyo.) Sa Pilipinas, gilangkuban 
niini ang 80% sa gross domestic 
product, ug usa sa nag-unang suk- 
danan sa demand. 

Dugang suhulan ang panawa- 
gan sa kalihukang mamumuo tali- 
wala sa pagsaka sa implasyon. Tu- 
ngod sa pagmahal sa presyo, anaa 
sa P494 na lamang ang tinuod nga 
bili sa suhulan sa National Capital 
Region nga P570. Dugay na untang 
angayang patas-an ang suhulan, 
ilabina human grabeng mius-us ang 
bili niini tungod sa magun-ubong 
mga lockdown sa miagi, walay hu- 
nong nga pagsaka sa presyo sa 
petrolyo ug uban pa. Kadungan nii- 
ni, panawagan sa mga demokrati- 
kong sektor nga isuspinde o tang- 
tangon sa estado ang mga buwis 
nga nakapatong sa mga ginakonsu- 
mong produkto sama sa VAT ug 
mga excise tax sa lana. [ab] 

Koresponsal 


LitNum sa hukbong bayan sa Isabela 


D aghan sa mga Pulang manggugubat sa Isabela sa Cagayan Valley ang 
naggikan sa hut-ong mag-uuma ug nasudnong minorya. Lakip sila sa la- 
bing dinaugdaug ug labing pinasagdan nga sektor sa katilingban. Tungod nii- 
ni, daghan kanila ang wala nakapatong sa unsamang eskwelahan, ug nalis- 
dan, kung anaa may nabal-an, sa pagbasa, pagsulat ug pagsuma. 


Aron hulipan kini ang maong 
pagpasagad ug para iabante ang 
ilang katungod sa edukasyon, 
naglunsad ang usa ka yunit sa huk- 
bong bayan sa Isabela og progra- 
mang Literasiya ug Numerasiya o 
LitNum nga haum alang kanila. Gi- 
lunsad dinhi ang pormal nga mga 
klase nga may kinaiyang "klasrum" 
kung diin mosalmot ang duha o mas 
daghang pang estudyante nga 
adunay managsamang lebel sa ka- 
takus. 

Gihimugso niini nga praktika 
ang kurikulum alang sa mga kauban 
nga kahibalo nang mobasa ug moi- 
hap aron padayong palambuon ang 
ilahang katakus. Nakaangkla kini sa 
mga gimbuhatong ginasalmutan nila 
sulod sa hukbong bayan. Nakadisen- 
yo kini para hatagan sila og dugang 
kumpyansa nga manguna sa mga 
pulitikanhong gimbuhaton sa han-ay 
sa isigka-manggugubat ug masa. Pi- 
pila sa mga nahimong nag-unang 
pokus ang: Pagbasa ug Pagsabot, 
Pagpaminaw ug Pagsabot, Mamug- 
naon ug Teknikal nga Pagsulat, Pag- 
suma, ug Pagpamulong sa Publiko. 
Epektibo kining napatuhop pinaagi 
sa lain-laing mamugnaong pamaagi 
ug kulturanhong aktibidad. May mga 
pagtuon usab sa syensya ug kasay- 
sayan nga abre sa tanang mga Pu- 
lang manggugubat. 

Usa sa napamatud-ang epektibo 
nga pamaagi ang "Song Analysis" 
nga nagatumong nga bansayon sa 
pagpaminaw ang mga kauban ug 
hait nga susihon ang mensahe sa 
mga kanta, balita o pagtuon. Pabo- 
rito kini sa mga kaubang mahiligon 
sa musika. Naglunsad usab og mga 
workshop sa paghimo og balak ug 
sanaysay nga motakdo, sa mga re- 
bolusyonaryong tema aron masu- 
baybayan ang pagbaybay sa mga 


pulong ug pagtibuok sa istruktura sa 
mga sentensiya o garay. 

Pangtapos sa mga klase sa sen- 
sya ug kasaysayan ang mga pagsulay 
(test) na nag-aghat sa mga kauban 
nga maminaw og tarong ug magsulat 
atol sa mga sesyon. Ang mga kauban 
nga dili pa makasulat ginaaghat nga 
kopyahon ang mga pulong (nga naa 
sa biswal) sa tabang sa mga kauban 
nga kahibalong mosulat. Nakatabang 
kini sa pagtimaan sa mga detalye la- 
bi na kung bag-o sa pandungog ang 
mga pulong. 

Naglunsad usab og "Clue Hunt" 
kung diin ang pangitaong mga 
"clue" o ilhanang gitago sa lain- 
laing erya sa gikampohan ug may 
kalambigit nga tun-anan. Kinahang- 
lan nga ilahang makit-an ug matu- 
bag kining tanan ayha mahurot ang 
gitakdang oras. 

Ginalambigit usab ang "Pagpa- 
ambit sa Kahanas" sa produksyon 
sama sa pagpanaod og lit-ag, pag- 
hagkot og rattan o uway, pagkuha 
og ubod, ug uban pa, aron ipataas 
ang diwa sa pakigkat-onay tali sa 
mga magtutudlo ug estudyante. Usa 
ka pamaagi usab ang pagtibuok og 
Talasalitaang Marxismo-Leninismo- 

Maoismo nga naglangkob sa mga 
kasagarang pulong nga ginahisgo- 
tan sa mga pagtuon. Lakipan kini 
sa mga estudyante og mga mubong 
pamahayag base sa iyahang pagsa- 
bot, nga ginagiyahan sa iyahang 
magtutudlo. Dakung tabang kini sa 
pag-andam sa mga estudyante sa 
pagkuha sa mga Kursong Pampar- 
tido. 


Pagtagad sa mga kauban 
nga gituohang anaay dyslexia 

Nagtukod ang grupo sa mga 
instruktor og kurikulum nga maka- 
pahaum sa kalisdanan sa pagbasa 
sa usa ka kaubang dyslexic. (Ang 
dyslexia usa ka kundisyon kung asa 
maglisud sa pag-ila sa mga letra ug 
numero nga nahimong babag sa 
pagkat-ong mobasa ug mosulat.) 

Kabahin sa proseso sa pagkat- 
on ang paghulma sa estudyante og 
mga letra ug numerong malimtan o 
dili malahi sa matag usa kung na- 
kasulat gamit ang mga piraso sa 
kahoy ug pisi. Tungod ang maong 
kauban nagabansay usab isip me- 
dik, gihimoan siya og dakung hu- 
lagway sa thermometer ug 
sphygmomanometer isip pagbansay 
sa numerasiya, inubanan sa daghan 
pang biswal para makatabang sa 
pagkat-on sa akupangtura ug mga 
pangalan sa mga tambal. 

Miresulta sa paghatag og taas 
nga kamahinungdanon sa mapada- 
yunong pagtuon ug lagsik nga diwa 
sa pagtuon ang maong maayong 
kasinatian. Daling nakab-ot sa yu- 
nit ang 100% nga tantos sa litera- 
siya kung asa adunay minimum nga 
katakus sa pagbasa ug pagsulat. 
Napanday ang maayo kaayong es- 
tudyante sa pagbasa, pag-ihap, 
pagsuma ug pagsulat sulod lamang 
sa mubong panahon. Nakatabang 
og daku ang paglunsad og mga pu- 
long pagsaway ug pagsaway-sa- 
kaugalingon tali sa mga magtutud- 
lo ug estudyante sa pagpalambo sa 
mga materyal ug pamaagi sa prog- 
ramang LitNum. [a5 

1 ,480 


ka pamilya ang 
nagbakwit sa 
Ungkaya Pukan, 
Basilan niadtong 
Nobyembre 7 
dihang miulbo ang 
panagsangka sa 
MILF ug AFP. 


11,000 


ka mamumuo ang 
gisipa sa Meta 
Platforms (tag-iya 
sa Facebook ug 
Instagram) karong 
Nobyembre. 
Pagatangtangon 
usab ang 10,000 ka 
maumuo sa 
kumpanyang 
Amazon. 


8 bilyon 


na ang populasyon 
sa tibuok kalibutan 
niadtong Nobyembre 


16. 

wusono PAGKASULTI N i 
2 AR 


pagatukurong 
pasilidad 
militar sa US 
sa lain-laing 
bahin sa 
Pilipinas. 
bilanggong pulitikal 


sa Pilipinas, lakip ang 
15 ka gipriso ilalum sa 
rehimeng Marcos ll. 


y 


Rolando PHILIPPINE 
“Ka Lando” UPRAW atch 
Olalia 


gitukod sa mga 
tigpanalipud sa 
tsirman sa KMU nga gipatay, tawhanong 


kauban si Leonor Alay- katungod sa 

ay, niadtong Nobyembre Pilipinas nga 

13, 1986 sa mga ahenteng 
militar. Wala pay 


miatubang sa United 
Nations Universal 
Periodic Review sa 


nasilutan sa krimen. Switzerland niadtong 
Nobyembre 14. 


B ka magtutudlo ug uban pang 
empleyado sa University 
of California sa US ang nag- 


welga niadtong Nobyembre 14 
batok sa ubos nga sweldo ug dili makatarunganong 
mga kundisyon sa trabaho. 

Koresponsal 


Kawalay yuta sa mga mag-uuma 


sa Surigao del Sur 


peo sa utang tungod sa taas nga gastos sa produksyon ang mga mag- 
uuma sa humay sa Surigao del Sur. Mitaas ang presyo sa abono, pestisid- 
yo ug produktong petrolyo apan walay pag-usab ang palit sa ilahang produk- 


to. Dugang pa, nagapabilin nga kinadak-ang bukto sa ilang kita mopaingon sa 
abang sa yuta sa dagway sa mapahimuslanong bahinay tali kanila 
ug sa ilahang amo nga agalong yutaan. Nagapabilin nga ang ka- 
walay yuta ang kinadak-ang hinungdan sa ilang pagkalugi ug pag- 


lisud. 


Relasyong agalon-saup 

Saup sa humayan si Tatay Be- 
bot. Traynta ka tuig na niyang gi- 
naugmad ang 2 ka ektaryang yuta 
nga dili iyaha. Nahimoan niya kini 
og 12 ka parsela ug makaani siya 
dinhi og 40 ka sako matag ting- 
tanum. 

Nagatunhay ang bahinay nga 
50-50 tali ni Tatay Bebot ug sa iya- 
hang amo nga tag-iya sa yuta. Si 
Tatay Bebot ang motubag sa tanang 
gastos sa produksyon. Kini ang la- 
bing mapahimuslanong bahinay sa 
prubinsya kung diin nagatunhay na 
ang bahinay nga 70-30 pabor sa 
saup ug 50-50 kung diin ginatubag 
sa amo ang gastos sa produksyon. 
Dili siya makareklamo sa kahadlok 
nga ilisan siya isip saup. 

Niining miaging ani, miabot og 
P40,000 ang iyang kita sa palit 
nga P1,000 kada sako o P20 kada 
kilo sa humay. Sa bahinay nga 50- 
50, obligado siyang itunol ang 
P20,000 sa iyahang amo isip abang 
sa yuta. 

Sa matag tanum, nagagasto si 
Tatay Bebot og P10,500 para isuhol 
sa mga mamumuong-panguma nga 
katimbang niya sa pag-andam sa 
yuta, pagpugas, pagtanum, pag-ayo 
sa pilapil hangtud sa pag-ani. Ang 
palit niya sa semilya mokantidad og 
P1,000 kada sako. Mogasto siya og 
P4,500 para sa pagpa-ispray og 
pestisidyo. Ang iyang gasto sa abo- 
no moabot 0g P3,200. Tanan-tanan, 
mokabat og P27,500 o P222.2 kada 
adlaw sa 90 ka adlaw nga siklo. Dili 
lamang nga wala siya'y kita, naka- 


tapal pa si Tatay pagkahuman sa 
ani! 

"Dili gyud paigo," matud niya. 
"Ang kita, tanan padulong sa gasto 
sa pag-uma. Naningkamot na lang 
gyud mi ug nangutang sa amo na- 
mong maestro." Sama sa ubang 
saup, nalumos si Tatay Bebot sa 
utang ug dili na makahaw-as sa dili 
mabayarang utang. 

Pangandoy unta niyang maka- 
human og eskwela ang iyang lima ka 
anak. Apan tungod kay kanunay nga 
malugi sa ani, gihunahuna niyang 
paundangon usa ug patabangon sila 
sa uma. 


Layo sa "simpleng panginabuhi" 

Luyo sa romantisadong "sim- 
pleng panginabuhi" sa kabukiran 
mao ang grabeng kalisud sa mga 
mag-uuma,  mamumuong-panguma 
ug ilahang mga pamilya. 

Sa kaso ni Tatay Bebot, kina- 
hanglan niya 0g minimum nga P575 
kada adlaw para sa bugas, sud-an 
ug asin, plete sa iyahang mga anak 
ug gamit panghinlo sama sa sabon 
ug toothpaste pa lamang. 

Dugang dinhi ang pupanahong 
gasto para sa mga prodyek sa mga 
bata sa eskwelahan, sigarilyo, load 
sa selpon ug uban pa. Wala siya'y 
tinigum alang sa mga kalit nga 
panggasto sama sa mga sakit-sakit. 
Labaw nga wala siya'y pondo kung 
pananglitan madaut ang iyahang 
umahan gumikan sa kusog nga bag- 
yong kasagaran nga nagaagi sa ila- 
hang prubinsya. 

Aron makaabag, nanarbaho si 

Tatay Bebot isip saup sa ubang 
umahan, construction worker ug 
usahay mangisda. Sa maong mga 
pupanahong trabaho, mokita siya 
og dili molapas sa P300 bugti sa 
usa ka adlaw nga paghago. 
"Syempre, sama sa uban, pa- 
ngandoy usab nako nga makaang- 
kon og kaugalingong yuta aron ma- 
bawi man lang sa akong hago sa 
pagpanguma," matud niya. 


Tinuod nga repormang agraryo 

Padayon nga ginaduso sa pru- 
binsya ang pag-usab sa bahinay sa 
kita gikan sa 50-50 ug 70-30 ngad- 
to sa 75-25, pabor sa mag-uuma. 
Kini aron makaalibyo ang mga na- 
gaugmad sa yuta samtang ginapa- 
kigbisogan nila ang ilang katungod 
sa yuta. 

Pinaagi sa kolektibong protesta 
sa nangagi, napausbaw sa mga 
mag-uuma ang presyo sa palit sa 
humay, kopras ug abaka nga maoy 
mga nag-unang pananum sa pru- 
binsya. Napatas-an usab ang palit 
sa komersyal nga kahoy. 

Dungan niini, naduso sa mga 
mamumuong panguma ngadto sa 
P350-P400 ang inadlawan gikan sa 
ubos kaayong P150-P200. Na- 
panghingusog usab nila ang libreng 
paniudto ug isnaks. 

Sa kasamtangan, subli kining 
gipabwelo nga mga kampanya du- 
yog sa pagsukol sa grabeng milita- 
risasyon sa dakung bahin sa pru- 
binsya kung asa nahitabo ang mga 
pag-aresto, detensyon ug pagpatay 
sa mga lider-mag-uuma. [AB] 


Gipaantus sa gubyerno 
ang mga marinong Pilipino 


Ners sa sapaw-sapaw nga suliran ang mga Pi- 
lipinong marino ug mananagat. Ginaatubang nila 


ang hisgutanan sa kawalay trabaho, kontraktwalisa- 
syon, taas nga bayronon sa pagbansay, mandatory 
fees ug uban pa. Ginapasagdan sila sa gubyerno luyo 
sa remitans nga ginapasulod nila sa nasud. 


Sa datos sa Concerned Seafa- 
rers of the Philippines (CSP), giba- 
nabanang dili moubos sa 750,000 
ang rehistradong marino ug mana- 
nagat sa Pilipinas. Sa maong ihap, 
400,000 lamang ang nakasakay sa 
barko nga naay kontrata sa prinsi- 
pal o kumpanya. 

Nanguna ang Pilipinas sa ku- 
haanan og mga marino sa tibuok ka- 
libutan, sumala sa datos sa UN 
Conference on Trade and Develop- 
ment niadtong 2021. Gibanabanang 
anaay usa ka marinong Pilipino sa 
matag upat hangtud lima ka crew sa 
mga sakyanang pangdagat sa bisag 
unsang panahon. 

Sa maong tuiga usab, nakapa- 
dala ang mga marino og $6.55 bil- 
yong remitans o halos 21% sa kina- 
tibuk-ang remitans nga gipasulod sa 
mga migranteng mamumuong Pilipi- 
no sa nasud nga $31.42 bilyon. Gi- 
banabanang 8.9% ang kinatibuk-ang 
kontribusyon niini nga mga remitans 
sa gross domestic product sa nasud. 


Disempleyo ug kontraktwalisasyon 

Bag-ohay lang, gikataho nga 
delikadong dili na makasakay sa 
mga barko sa Europe ang kapin 
50,000 ka marinong Pilipino. Bunga 
kini sa kapalpakan sa gubyerno sa 
Pilipinas nga ipataas ang ang-ang 
sa katakus ug kahimtang sa mga 
marinong Pilipino. 

Anaay kabalaka nga mapakyas 
ang nasud sa ebalwasyon sa Euro- 
pean Maritime Safety Agency (EM- 
SA) sa sumbanan sa pagbansay o 
International Convention on Stan- 
dards of Training, Certification, and 
Watchkeeping for the Seafarers 
(STCW) karong tuiga. 

Sukad pa 
niadtong 
2006, pasubli-subli nang gisaway sa 
EMSA ang Pilipinas ug mga ahensya 
niini sa ubos kaayong katakus sa mga 
marinong Pilipino. Niadtong 2020, 
pipila sa gisaway sa EMSA ang kaku- 
langon sa kagamitan sa pagbansay, 
dili haom nga palisiya sa pagtudlo ug 
pagtasa, ug 46 pa ka "areas of 
concern." Taliwala niini, walay mahi- 
nungdanong aksyon ang gubyerno. 

Sumala sa CSP, ang nag-unang 
sad-an sa maong kapalpakan mao 
ang pagpasagad sa gubyerno sa 
mga pribadong eskwelahan para sa 
pagbansay sa mga marino. Matud 
nila, giabandona sa estado ang ka- 
tungdanan niini sa sektor. Sa 76 ka 
unibersidad nga anaay programa o 
kursong pangmarino sa nasud, 58 
ang pribado. 

Bwelta sa CSP, mahal kaayo ang 
matrikula ug bayronon sa gitakdang 
pagbansay sa Commission on Higher 
Education (CHED) ug Maritime In- 
dustry Authority (MARINA), apan 
dili man diay kini pasado sa sumba- 
nan sa EMSA. Dili moubos sa 
P83,985 ang ginabayran sa matag 
marino para sa gitakdang mga pag- 
bansay, gawas pa sa matrikula 
(P20,000-P90,000 kada tuig) ug 
ubang gastos sa pag-eskwela. 

Kada tuig, 25,000 ka estudyante 
ang nagahuman sa mga eskwela- 
hang pangmarino apan 5,000 la- 
mang kanila ang nakakuha og tra- 
baho sa mga komersyal nga barko. 
Kung makasakay og barko, 
kontraktwal ang kahimtang sa ka- 
daghanan. Limitado sa unum ka bu- 
lan ang ilahang trabaho ug wala si- 
lay mga benepisyo. 


Nobyembre 21, 2022 


$400 (o 


Nakalansang sa 
P23,200 sa bayloay nga $1=P58) 
kada bulan ang suhol sa mga mari- 
nong ubos og ranggo ug mga ordi- 


naryong seaman. 

Gigatasan sab sila sa gubyerno 
sa pinugos nga pagpangulekta og 
PhilHealth (4% sa binulang sweldo), 
Pag-ibig ug Social Security System 
nga panagsa lang nila mapuslan. 

Ubos niini, gisaway sa CSP ang 
mas gipakusog pa nga programa sa 
gubyerno sa pag-eksport og kusog- 
pamuo sa mga Pilipino. Matud nila, 
sa kawalay trabaho sa kaugali- 
ngong nasud, ginabaligya ang mga 
Pilipino para motrabaho sa lang- 
yawng nasud. 


Paghiusa ug pagsukol 

Natukod ang CSP isip kapunu- 
ngan sa mga marino sa pungkay sa 
pandemyang Covid-19 kung diin la- 
baw pang migrabe ang pagpahimu- 
los sa mga marino ug mananagat. 

Sa gilunsad niining asembliya 
niadtong Oktubre 24, gipalig-on nila 
ang panaghiusa aron iduso ang re- 
gularisasyon sa mga marino, pag- 
angkon og batakang mga benepisyo, 
pagtaas sa suhol, ug pagbasura sa 
age limit para makatrabaho. Giduso 
usab nila ang pagpatuman sa bara- 
tong edukasyon para sa mga marino, 
pagtakda og 8 ka oras nga pamuo ug 
pagpatuman sa tinuig nga leave. 

Suportado usab nila ang sugyot 
balaodnon nga Magna Carta of Fili- 
pino Seafarers o House Bill 4438 ni 
Rep. Arlene Brosas sa Gabriela Wo- 
men’s Party nga gihikyad niadtong 
Setyembre 2022. [as] 


ANG BAYAN 


